
**Factsheet งาน SD Symposium 10Years:**

**Circular Economy - Collaboration for Action (ชุดที่ 1)**

**ทำไมต้องเศรษฐกิจหมุนเวียน (Circular economy)**

จากจำนวนประชากรโลกที่เพิ่มขึ้นอย่างก้าวกระโดด รวมถึงการเติบโตทางเศรษฐกิจอย่างไม่หยุดยั้ง นำไปสู่ความต้องการใช้ทรัพยากรเพิ่มมากขึ้นเรื่อยๆ จนทำให้เกิดความเสี่ยงจากการขาดแคลนวัตถุดิบ สถานการณ์นี้เกิดขึ้นเนื่องมาจากรูปแบบการใช้ชีวิตและการบริโภคแบบเส้นตรง (Linear Economy) หรือนำมา-ผลิต-ทิ้งไป (Take-Make-Dispose) ที่ก่อให้เกิดมลภาวะและผลกระทบต่อสิ่งแวดล้อม จนทำให้เกิดความกังวลว่าทรัพยากรจะหมดไป

แนวคิดเศรษฐกิจหมุนเวียน หรือ Circular Economy เป็นแนวทางที่จะเปลี่ยนกระบวนการของการผลิต การบริโภค และการใช้ชีวิต เพราะผู้ผลิตจะต้องสร้างนวัตกรรม ออกแบบวัสดุ ผลิตภัณฑ์ ระบบ และโมเดลทางธุรกิจใหม่ ให้เป็นมิตรกับธรรมชาติ และเพิ่มประสิทธิภาพการใช้ทรัพยากรให้เกิดประโยชน์สูงสุด ทำให้เกิดของเสียน้อยที่สุดและส่งผลกระทบเชิงบวกต่อสิ่งแวดล้อมที่ความสำคัญกับการใช้ทรัพยากรให้เกิดประโยชน์สูงสุด และเพิ่มประสิทธิภาพของการจัดการของเสีย ให้ถูกนำกลับไปเป็นทรัพยากรที่หมุนเวียนอยู่ในระบบด้วยกระบวนการที่เหมาะสมในรูปแบบ ผลิต-ใช้-วนกลับ (Make-Use-Return)



สำหรับ **แนวทางการดำเนินงานด้านเศรษฐกิจหมุนเวียน (SCG Circular Way) ของเอสซีจี** มี 6 แนวทาง ได้แก่

1. **การออกแบบผลิตภัณฑ์** เพื่อให้มีความทนทาน และมีอายุการใช้งานยาวนานขึ้น เอื้อต่อการแยกชิ้นส่วน (เพื่อรีไซเคิล หรือใช้ซ้ำ) หรือผลิตภัณฑ์ที่ใช้ทรัพยากรน้อยลงแต่คุณภาพยังคงเดิม
2. **การจัดหาทรัพยากร** โดยการใช้วัตถุดิบที่ได้จากการรีไซเคิลและการใช้ซ้ำ หรือการเลือกใช้ทรัพยากรที่มาจากวัสดุทดแทนในการผลิตสินค้า และการใช้พลังงานทดแทน เช่น Solar, biomass ในกระบวนการผลิต
3. **การผลิต** ที่มีการนำเทคโนโลยีมาใช้เพื่อเพิ่มความแม่นยำในกระบวนการผลิต ซึ่งส่งผลให้ของเสียจากกระบวนการผลิต การใช้น้ำและพลังงานลดลง
4. **การขาย การตลาด และการขนส่ง** ที่เป็นมิตรต่อสิ่งแวดล้อม และใช้ระบบการเช่าสินค้า (Leasing) และ Sharing Platform เพื่อให้การขาย และขนส่งมีประสิทธิภาพมากขึ้น
5. **การใช้งานผลิตภัณฑ์** ด้วยการออกแบบที่มีความทนทานมากขึ้น และง่ายต่อการแยกชิ้นส่วน พร้อมด้วยการบริการการซ่อมบำรุง ทำให้การใช้ผลิตภัณฑ์นั้นเกิดประสิทธิภาพยาวนานมากที่สุดตลอดช่วงอายุการใช้งาน
6. **การกำจัด** ผลิตภัณฑ์ที่สิ้นอายุจะผ่านกระบวนการจัดการที่เหมาะสม ทำให้เกิดการหมุนเวียนวัตถุดิบจากผลิตภัณฑ์ที่สิ้นอายุให้อยู่ในวงจรการผลิต และบริโภคให้ได้นานที่สุด เพื่อหลีกเลี่ยงการส่งของเสียไปยังหลุมฝังหลบ เช่น การใช้ซ้ำ การรีไซเคิล การนำกลับพลังงานจากขยะ

**เส้นทางของการเผยแพร่แนวคิดด้านการพัฒนาอย่างยั่งยืน ผ่านการจัดงานสัมมนา SD Symposium**

เอสซีจี ตระหนักถึงปัญหาการขาดแคลนทรัพยากร จึงได้ผลักดันเรื่องการพัฒนาอย่างยั่งยืนมาอย่างต่อเนื่อง ผ่านการจัดงานสัมมนา SD Symposium มาตลอด 10 ปี โดยนำประเด็นปัญหาด้านสิ่งแวดล้อมที่เกิดขึ้นในขณะนั้น มาเป็นประเด็นในการหารือ เพื่อนำไปสู่การระดมความคิด และร่วมหาแนวทางการแก้ปัญหาที่เหมาะสมกับบริบทของประเทศไทย โดยมุ่งหวังว่าจะเป็นกลไกหนึ่งในการสร้างเครือข่ายเพื่อให้เกิดการขับเคลื่อและขยายแนวคิดด้านการพัฒนาอย่างยั่งยืนในทุกระดับ โดยมีผู้สนใจเข้าร่วมรวมกว่า 6,000 คน ทั้งผู้บริหารจากภาคราชการและเอกชนทั้งองค์กรขนาดเล็ก กลาง และใหญ่ นักวิชาการ เอ็นจีโอ สื่อมวลชนทั้งในและต่างประเทศ

ในปี 2018 เอสซีจีได้เริ่มนำเสนอแนวคิดเศรษฐกิจหมุนเวียน (Circular Economy) ในงานสัมมนา SD Symposium : The Future We Create ด้วยเชื่อว่าแนวคิดเศรษฐกิจหมุนเวียนเป็นกุญแจสำคัญที่จะนำไปสู่การบรรลุเป้าหมายการพัฒนาที่ยั่งยืนทั้งในมิติด้านเศรษฐกิจ สังคม และสิ่งแวดล้อม เพื่อแนะนำ สร้างความรู้ความเข้าใจ ให้กับทุกภาคส่วนที่เกี่ยวข้องกับได้นำไปปรับใช้ในรูปแบบที่เหมาะสมกับตนเอง หลังจากการแนะนำแนวคิดเศรษฐกิจหมุนเวียนให้เป็นที่รู้จักในประเทศไทย เอสซีจีได้นำแนวคิดไปปรับใช้ในองค์กร ตลอดจนสร้างความร่วมมือกับพันธมิตรทางธุรกิจ และผู้มีส่วนเกี่ยวข้องในทุกภาคส่วน ภายใต้แนวทาง SCG Circular way

**และในปี 2019 นี้ เอสซีจียังคงขับเคลื่อนแนวคิดดังกล่าว ผ่านการจัดงาน SD Symposium ภายใต้หัวข้อ SD Symposium 10 Years : Circular Economy - Collaboration for Action เพื่อประสานความร่วมมือของทุกภาคส่วนทั้งภาครัฐ ภาคธุรกิจ และผู้บริโภค ซึ่งจะเป็นกลไกหนึ่งที่จะช่วยขับเคลื่อนให้ประเทศไทยก้าวสู่ระบบเศรษฐกิจตามแนวคิด Circular Economy เพื่อบรรลุเป้าหมายการพัฒนาที่ยั่งยืนต่อไป**

**รายละเอียดเนื้อหาในงาน SD Symposium 10Years : Collaboration for Action**

**ภาคเช้า**

* **Welcoming Address** โดย
  + - * + **คุณรุ่งโรจน์ รังสิโยภาส กรรมการผู้จัดการใหญ่ เอสซีจี**
* **Opening Address** โดย
* **Ms. Deirdre Boyd, United Nations Resident Coordinator in Thailand**
* ได้รับการแต่งตั้งจากเลขาธิการสหประชาชาติเป็นผู้ประสานงานพำนักอาศัยแห่งสหประชาชาติในประเทศไทยตั้งแต่เดือนกรกฎาคม 2560
* มีประสบการณ์ร่วมกับสหประชาชาติเกี่ยวกับประเด็นการพัฒนาที่ยั่งยืน รวมถึงหน้าที่ที่เกี่ยวกับการทูตในบริบทที่อ่อนไหว
* **Inspiration Talk “Circular Economy – Act Now for A Better World”**

ร่วมรับฟังแนวทางและการขับเคลื่อนแนวคิดเศรษฐกิจหมุนเวียนจากมุมมองของผู้ที่ปฏิบัติจริงจากผู้แทนของภาคส่วนต่างๆ

* **ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัย และนวัตกรรม** 
  + นำเสนอมุมมองต่อการแก้ไขปัญหาด้านสิ่งแวดล้อมและการขาดแคลนทรัพยากรด้วยแนวคิดเศรษฐกิจหมุนเวียน และบทบาทของภาครัฐในการขับเคลื่อนเรื่อง Circular Economy ของประเทศไทย
* **Mr. Lars Svensson, Sustainability & Communication Director, IKEA Southeast Asia**
* ดำรงตำแหน่งผู้อำนวยการฝ่ายการพัฒนาอย่างยั่งยืนและการสื่อสาร IKEA เอเชียตะวันออกเฉียงใต้และเม็กซิโก และผู้จัดการฝ่ายการพัฒนาอย่างยั่งยืนกลุ่ม Ikano
* มีบทบาทสำคัญ ในการขับเคลื่อนด้านการพัฒนาอย่างยั่งยืนที่ IKEA
* นำเสนอแนวคิดเศรษฐกิจหมุนเวียนที่สร้างประโยชน์ให้แก่ภาคธุรกิจ และการนำแนวคิด Circular Economy มาใช้ในการพัฒนาผลิตภัณฑ์ สินค้าและบริการของ IKEA
* **คุณอมรพล หุวะนันทน์ ผู้ร่วมก่อตั้ง Moreloop (สตาร์ทอัพประเทศไทย)**
* มีประสบการณ์ 15 ปี ด้านการเงินการธนาคาร
* ร่วมก่อตั้ง Moreloop เพราะเชื่อว่าแพลตฟอร์มออนไลน์จะช่วยแก้ปัญหาและสร้างมูลค่าให้แก่เศษผ้าที่เหลือจากผลิตได้ ในขณะเดียวกันยังได้ทำงานวิจัยด้านเศรษฐกิจหมุนเวียนเกี่ยวกับการบริหารการจัดการวัสดุ PET และอลูมิเนียมของประเทศไทยให้กับองค์กร Gone Adventurin' Pte Ltd.
* นำเสนอแนวคิดเศรษฐกิจหมุนเวียนกับโอกาสในการสร้างให้เกิดธุรกิจใหม่ และความมุ่งมั่นในการผลักดันแนวคิดเศรษฐกิจหมุนเวียนของ Moreloop
* **น้องลิลลี่ ด.ญ.ระริน สถิตธนาสาร เยาวชนนักเคลื่อนไหวด้านสิ่งแวดล้อม**
  + นำเสนอมุมมองในฐานะเยาวชนที่มีต่อประเด็นปัญหาด้านสิ่งแวดล้อมและข้อกังวลต่อสถานการณ์โลกที่เกิดขึ้นในปัจจุบัน สิ่งที่ทำเพื่อช่วยแก้ปัญหาสิ่งแวดล้อม และสิ่งที่คาดหวังจากภาคส่วนต่างๆ ในการช่วยกันแก้ปัญหาเหล่านี้
* **Panel Discussion “Accelerating Circular Economy through Collaboration”**

นำเสนอการสร้างความร่วมมือกัน เพื่อร่วมกันผลักดันแนวคิดเศรษฐกิจหมุนเวียน และสร้างเครือข่ายระหว่างภาคธุรกิจในระดับสากล โดยมีผู้แทนจากกลุ่มพันธมิตรจากภาคอุตสาหกรรมต่างๆ มาร่วมแลกเปลี่ยนมุมมองและแนวทางการสร้างความร่วมมือเพื่อขับเคลื่อนแนวคิด Circular Economy ให้เกิดขึ้นอย่างยืน โดยมี

**ผู้เสวนา :**

* **Mr. Craig Buchholz, Chief Communication Officer, P&G (สมาชิกของ Alliance to End Plastic Waste - AEPW)**
* **Mr. Benjamin Sporton, Chief Executive, Global Cement and Concrete Association (GCCA)**
* **Mr. Graham Houlder, Project Co-ordinator, Circular Economy for Flexible Packaging (CEFLEX)**
  + ผู้ประสานงานโครงการ CEFLEX และดำรงตำแหน่งเป็นกรรมการผู้จัดการ SLOOP Consulting B.V. ที่นำเสนอผลิตภัณฑ์และบริการการให้คำปรึกษา ด้านบรรจุภัณฑ์และการพัฒนาอย่างยั่งยืน
  + มีประสบการณ์การทำงานด้านการวิจัยและพัฒนา การจัดการและออกแบบ บรรจุภัณฑ์ การปรับโครงสร้างห่วงโซ่อุปทาน การพัฒนาด้านความยั่งยืน และ CSR
* **ดร. คงกระพัน อินทรแจ้ง ประธานเจ้าหน้าที่ปฏิบัติการกลุ่มธุรกิจปิโตรเลียมขั้นต้น บริษัท พีทีที โกลบอล เคมิคอล จำกัด (มหาชน)**
* **ดำเนินการเสวนาโดย Mr. Brendan Edgerton, Circular Economy Director, World Business Council for Sustainable Development (WBCSD)**
* ผู้อำนวยการฝ่ายเศรษฐกิจหมุนเวียนของ WBCSD
* นำเสนอบทความเกี่ยวกับแนวคิดเศรษฐกิจหมุนเวียนมากกว่า 10 เรื่อง
* ร่วมพัฒนาโครงการ “Factor10” ตามเศรษฐกิจแบบหมุนเวียนของ WBCSD ซึ่งมีสมาชิกกว่า 40 ราย ครอบคลุม 15 กลุ่มอุตสาหกรรมใน 17 ประเทศ

**ภาคบ่าย**

**ห้องที่ 1 : Thailand Waste Management Way Forward**

นำเสนอตัวอย่าง Best practice ด้านการจัดการขยะของเมืองโยโกฮาม่า ประเทศญี่ปุ่น ซึ่งเป็นเมืองที่ประสบความสำเร็จ เพื่อให้เห็นแนวทางการปฏิบัติ การบริหารจัดการ และกุญแจสำคัญที่ทำให้การจัดการขยะในระดับเมืองประสบความสำเร็จ เพื่อนำไปสู่การ Workshop เพื่อหาโซลูชั่นในการจัดการปัญหาขยะในประเทศไทย โดยจะเชิญตัวแทนจากภาคส่วนที่เกี่ยวข้องในการแก้ปัญหาดังกล่าวมาเข้าร่วม workshop พร้อมเปิดโอกาสให้ผู้ร่วมงานที่สนใจสามารถเข้าร่วมเพื่อแชร์มุมมองและแนวคิด เพื่อหาทางออกและข้อเสนอแนะร่วมกัน ซึ่งจากการ workshop จะสรุปเพื่อจัดทำเป็นแนวทางข้อเสนอแนะเชิงกลยุทธ์ด้านการจัดการปัญหาขยะในประเทศไทย นำเสนอต่อนายกรัฐมนตรี เพื่อนำไปพิจารณาดำเนินการให้เกิดขึ้นต่อไป

**ผู้เสวนา :**

* **Mr. Gen Takahashi, General Manager, Overseas Administration Department,**

**JFE Engineering Corporation**

* ผู้จัดการทั่วไปฝ่ายบริหารต่างประเทศของ JFE Engineering Corporation
* มีบทบาทสำคัญด้านการพัฒนาธุรกิจทั่วโลก ด้วยการสร้างความร่วมมือกับกระทรวงรัฐบาล หน่วยงานท้องถิ่น องค์กรระหว่างประเทศ และผู้มีส่วนได้ส่วนเสียอื่นๆ เพื่อขับเคลื่อนเรื่องสร้างมูลค่าของวัสดุเหลือทิ้งเป็นพลังงาน
* **คุณวรุณ วารัญญานนท์ ที่ปรึกษาเพื่อภาคีอุตสาหกรรม ศูนย์ความเป็นเลิศด้านเทคโนโลยีปิโตรเคมีและวัสดุ (PETROMAT) จุฬาลงกรณ์มหาวิทยาลัย และผู้ช่วยผู้จัดการโครงการ Chula Zero Waste Project**
* **คุณกมล บริสุทธนะกุล ประธานเจ้าหน้าที่ฝ่ายการเงิน บริษัท ทีพีบีไอ จำกัด (มหาชน)**
* **คุณวรกิจ เมืองไทย กรรมการผู้จัดการ บริษัท ฟาร์มดี จำกัด**
* **คุณบุรินทร์ ตั้งศิลปโอฬาร ผู้จัดการงานพัฒนาโครงการ Suez (South East Asia) Limited**
* **ดร.จิตราภรณ์ ฟักโสภา อาจารย์ประจำภาควิชาวิทยาศาสตร์ทางทะเล คณะประมง มหาวิทยาลัยเกษตรศาสตร์**
* **ดำเนินการเสวนาโดย คุณกิตติ สิงหาปัด**

**ห้องที่ 2 : Transformation to the Circular Built Environment**

นำเสนอแนวคิดในการออกแบบ และการบริหารจัดการในอุตสาหกรรมการก่อสร้างเพื่อให้ตอบโจทย์การพัฒนาอย่างยั่งยืน โดยเฉพาะการลดวัสดุเหลือใช้จากการก่อสร้าง โดยนำเสนอเทรนด์ของการก่อสร้างในยุคปัจจุบัน ที่คิดตั้งแต่ต้นทางในการออกแบบสิ่งก่อสร้างต่างๆ รวมถึงการใช้เทคโนโลยีต่างๆ มาช่วยในการดำเนินงาน เพื่อให้สอดคล้องแนวคิดการพัฒนาอย่างยั่งยืนให้มากที่สุด โดยได้รับเกียรติจากผู้มีประสบการณ์ในแวดวงอุตสาหกรรมการก่อสร้าง ตั้งแต่ Designer อาทิ BIM ผู้พัฒนาเทคโนโลยีให้บริการแพลทฟอร์มด้านการออกแบบและก่อสร้าง Developer ผู้พัฒนาอสังหาริมทรัพย์โครงการต่างๆ ผู้รับเหมาก่อสร้างชั้นนำระดับประเทศหรือระดับสากล สถาปนิก และ Contractor ระดับสากล รวมถึง SCG ในฐานะผู้ให้บริการด้านโซลูชั่นและวัสดุก่อสร้างเพื่อแลกเปลี่ยนมุมมอง ความคิดเห็น และประสบการณ์จากผู้เกี่ยวข้องในอุตสาหกรรมการก่อสร้าง

**ผู้เสวนา :**

* **Mr. Johannes Reischböck, Chief Operating Officer, Director and Co-Founder, BIMobject AB**
* ประธานเจ้าหน้าที่ปฏิบัติการ ผู้อำนวยการ และผู้ร่วมก่อตั้ง BIMobject AB
* **Mr. Satoshi Suzuki, General Manager, Business Development Building Department, Obayashi Corporation**
* ผู้จัดการทั่วไปฝ่ายอาคารธุรกิจพัฒนา สำนักงานใหญ่ประจำภูมิภาคเอเชียแปซิฟิก โอบายาชิ คอปอร์เรชั่น
* มีประสบการณ์การทำงานที่โอบายาชิกว่า 29 ปี ในการพัฒนาโครงการก่อสร้างต่างๆ ตั้งแต่การพัฒนาขนาดใหญ่ ไปจนถึงระบบขนส่งมวลชนในประเทศญี่ปุ่น สหรัฐอเมริกา เอเชียตะวันออกกลาง และยุโรป
* **คุณประภากร วทานยกุล กรรมการผู้จัดการ บริษัท อินทีเรีย อาร์คิเทคส์ 49 จำกัด**
* ประธานและกรรมการผู้จัดการ บริษัท อินทีเรีย อาร์คิเทคส์ 49 จำกัด
* **ดร.ณรงค์วิทย์ อารีมิตร Executive Director บริษัท อินทีเรีย อาร์คิเทคส์ 49 จำกัด**
* **คุณสุทธา เรืองชัยไพบูลย์ ประธานผู้อำนวยการ บริษัท แมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด (MQDC)**
* มีประสบการณ์กว่า 28 ปี ในการบริหารโครงการด้านพัฒนาอสังหาริมทรัพย์
* **คุณนันทพงษ์ จันทร์ตระกูล กรรมการผู้จัดการ บริษัท ผลิตภัณฑ์และวัตถุก่อสร้าง จำกัด (CPAC) ธุรกิจซีเมนต์และผลิตภัณฑ์ก่อสร้าง เอสซีจี**
* **ดำเนินการเสวนาโดย ศาสตราจารย์ ดร. อมร พิมานมาศ President, TBIM – Thai BIM Association**

**ห้องที่ 3 : Partnerships for Circular Economy (In collaboration with UNOSSC)**

เวทีในการแลกเปลี่ยนความคิด มุมมอง และประสบการณ์จากตัวแทนขององค์กร มูลนิธิ และเครือข่ายต่างๆ ในระดับภูมิภาค ASEAN และระดับสากล ที่ร่วมมือกันเพื่อผลักดันแนวคิดเศรษฐกิจหมุนเวียน และการพัฒนาอย่างยั่งยืน

**ผู้เสวนา :**

* **Mr. Jorge Chediek, Director and Envoy of the Secretary-General on South-South Cooperation, UNOSSC**
* **Mr. Denis Nkala, Regional Coordinator and Representative, The United Nations office for South-South Cooperation (UNOSSC), Asia and the Pacific Office**
* **Mr. Doulaye Kone, Deputy Director, Bill & Melinda Gates Foundation**
* **Mr. Svein Rasmussen, CEO, Starboard**
* **Ms. Kakuko Nagatani-Yoshida, Regional Coordinator for Chemicals, Waste and Air Quality, Asia and Pacific Office, UN Environment**
* **Mr. Pham Hoang Hai, Partnership Development Head - Vietnam Business Council for Sustainable Development (VBCSD) - Vietnam Chamber of Commerce and Industry (VCCI)**
* **Dr. Safri Burhanuddin, Deputy IV of Coordinating, Ministry for Maritime Affairs of Republic Indonesia**
* **ดำเนินการเสวนาโดย Ms. Anthea Mulakala - Senior Director, International Development Cooperation, The Asia Foundation**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***