**Factsheet งาน SD Symposium 10Years:**

**Circular Economy - Collaboration for Action (ชุดที่ 2)**

**ความร่วมมือเพื่อขับเคลื่อนแนวคิดเศรษฐกิจหมุนเวียนของเอสซีจีกับทุกภาคส่วน**

**1.) ความร่วมมือเพื่อธุรกิจที่ยั่งยืน**

* **ภาพรวมอุตสาหกรรม** ร่วมเป็นภาคีเครือข่ายกับองค์กรระดับโลกและระดับประเทศ เพื่อนำแนวทางการดำเนินธุรกิจอย่างยั่งยืนมาปรับใช้ได้แก่

1. **สภาธุรกิจโลกเพื่อการพัฒนาอย่างยั่งยืน หรือ The World Business Council for Sustainable Development (WBCSD)**
2. **องค์การสหประชาชาติ หรือ United Nations (UN)**
3. **หอการค้าไทย**

* **อุตสาหกรรมก่อสร้าง**

1. **ร่วมกับกลุ่ม Global Cement and Concrete Association (GCCA) หรือสมาคมซีเมนต์และคอนกรีตโลก** 
   * เอสซีจี ร่วมเป็นสมาชิกของ GCCA ที่จัดตั้งขึ้นจากแนวคิดของผู้บริหารสูงสุดขององค์กรในอุตสาหกรรมซีเมนต์ โดยเป็นส่วนหนึ่งในการสร้างความยั่งยืน ลดผลกระทบจากการผลิตซีเมนต์ และสนับสนุนให้ผู้เกี่ยวข้องในห่วงโซ่คุณค่าและห่วงโซ่อุปทาน ทราบถึงคุณสมบัติเฉพาะของคอนกรีตซึ่งเป็นวัสดุก่อสร้างที่ยั่งยืน และคงทน ตอบโจทย์การก่อสร้างเพื่อรองรับประชากรโลกที่เพิ่มขึ้นต่อเนื่อง
2. **ร่วมกับกลุ่ม Circular Economy in Cement Industry (CECI)** 
   * เอสซีจี เป็นองค์กรผู้ร่วมก่อตั้งกับ 14 องค์กรชั้นนำในอุตสาหกรรมก่อสร้าง เพื่อนำแนวคิดเศรษฐกิจหมุนเวียนไปใช้ ตั้งแต่กระบวนการออกแบบ การผลิต การติดตั้ง จนถึงการนำของเสียที่เหลือกลับมาหมุนเวียนอย่างมีประสิทธิภาพ และจากการเข้าร่วมนี้ เอสซีจีได้ร่วมกับลูกค้าแก้ปัญหาการเกิดขยะ เพื่อไปสู่เป้าหมายของกลุ่ม CECI ที่จะไม่มีขยะเกิดขึ้นจากการทำโครงการในอนาคต
3. **ร่วมกับบริษัท ศุภาลัย จำกัด (มหาชน)** ดำเนิน “โครงการ Recycle Concrete Road”
   * นำเศษคอนกรีตที่มีส่วนผสมของซีเมนต์ เช่น ก้อนปูน แผ่นพื้น มาใช้ทดแทนหินธรรมชาติในกระบวนการก่อสร้าง เพื่อเทเป็นถนนคอนกรีตในโครงการอาคารชุด โดยเริ่มทำที่ศุภาลัย เวอเรนด้า พระราม 9 โดยมีแผนจะพัฒนาโครงการให้ตอบโจทย์ธุรกิจการก่อสร้างมากขึ้น
4. **ร่วมกับบริษัท แสนสิริ จำกัด (มหาชน)** ดำเนิน “โครงการ Construction Waste Reducing Project”
   * นำเสนอแนวคิดการลดของเสียตั้งแต่กระบวนการออกแบบสำหรับโครงการ XT-Ekkamai ด้วยการใช้สินค้าระบบผนังสำเร็จรูป และปิดผิวยิปซัมตราช้าง ด้วยระบบผนัง Easy Finish จาก USG Boral แทนการทำงานด้วยระบบก่อฉาบอิฐแบบเดิม ซึ่งสามารถลดวัสดุเหลือทิ้งจากการติดตั้งได้เกือบ ร้อยละ 100 และเริ่มดำเนินการแล้วในเดือน ก.ค. 2562 โดยมีแผนขยายสู่โครงการอื่นๆ
5. **ร่วมกับบริษัท แมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด (MQDC)** ลงนาม MOU “ความร่วมมือด้านการวิจัยและพัฒนาการสร้างมูลค่าจากวัสดุที่ไม่ใช้แล้วในงานก่อสร้าง ตามหลักเศรษฐกิจหมุนเวียน หรือ Circular Economy”
   * เพื่อวิจัยและพัฒนาวัสดุที่เหลือทิ้งจากการก่อสร้าง กลับมาแปรรูปและนำกลับไปใช้ใหม่อย่างมีประสิทธิภาพ

* **อุตสาหกรรมบรรจุภัณฑ์**

1. **ร่วมกับกลุ่ม A Circular Economy for Flexible Packaging (CEFLEX)**
   * เอสซีจี ร่วมเป็นสมาชิกเพื่อกำหนดทิศทางของบรรจุภัณฑ์ประเภท Flexible Packaging ในเวทีระดับโลกในการส่งมอบสินค้า บริการ และโซลูชั่น รวมถึงพัฒนาบรรจุภัณฑ์ที่เป็นมิตรต่อสิ่งแวดล้อมและทำให้ทรัพยากรธรรมชาติคงอยู่ได้อย่างยั่งยืน นอกจากนี้ ยังเป็นการเพิ่มเครือข่ายความร่วมมือระหว่างสมาชิกและเพิ่มโอกาสทางธุรกิจร่วมกันในอนาคต เพื่อนำมากำหนดแผนการพัฒนาผลิตภัณฑ์ให้สอดคล้องกับ Circular Economy ได้อย่างครอบคลุม
2. **ร่วมกับธุรกิจต่างๆ** นำกล่องและเศษกระดาษที่ใช้แล้วกลับมารีไซเคิล ได้แก่

* **ธุรกิจค้าปลีกสมัยใหม่ – เทสโก้ โลตัส, CP All, MAKRO, CPN, Family Mart, วิลล่ามาร์เก็ต, Super Cheap, CJ Express, อิออน (ไทยแลนด์)**
* **ธุรกิจบริการขนส่ง – DHL, Lazada express**
* **ธุรกิจการเงินการธนาคาร – KBANK**
* **ธุรกิจกลุ่มสินค้าอุปโภคบริโภค – ไทยเบฟเวอเรจ, กลุ่มธุรกิจ CP**
* **ธุรกิจพัฒนาอสังหาริมทรัพย์ – แสนสิริ**
* **ธุรกิจกลุ่มจัดการเอกสาร – ไอออนเมาน์เทน**
* นอกจากนี้ ยังต่อยอดนำกระดาษรีไซเคิลมาผลิตเป็นถุงกระดาษให้เทสโก้ โลตัส และปีนี้ยังได้ร่วมกับเทสโก้ โลตัส เก็บขวดน้ำพลาสติกเพื่อนำกลับมารีไซเคิลเป็นถุงใส่สินค้าด้วย

1. **ร่วมกับ S&P** ปรับโฉมบรรจุภัณฑ์กรีน ส่งเสริมการใช้ทรัพยากรคุ้มค่าให้กับผู้บริโภค

* ส่งเสริมการใช้บรรจุภัณฑ์ที่นำมารีไซเคิลได้ง่าย อาทิ กล่อง snack box จากกระดาษ และถุงกระดาษรีไซเคิล บรรจุภัณฑ์อาหาร Fest รุ่น BIO และหลอดกระดาษ Fest ซึ่งนำมารีไซเคิลเป็นกระดาษกล่องลูกฟูกได้ และให้ความรู้กับพนักงานเรื่องการออกแบบบรรจุภัณฑ์ที่ดีต่อสังคมและสิ่งแวดล้อม หรือ Sustainable Packaging อีกทั้งยังร่วมสนับสนุนรายได้ของวิสาหกิจชุมชนรอบโรงงานที่มีอาชีพจักสานตะกร้าหรือภาชนะ เพื่อนำเส้นเทปกระดาษซึ่งเป็นวัสดุเหลือใช้ในกระบวนการผลิตของเอสซีจีไปผลิตเป็นตระกร้าชุดของขวัญส่งมอบความสุขให้กับผู้บริโภค
* **อุตสาหกรรมเคมีภัณฑ์**

1. **ร่วมกับ Bill & Melinda Gates Foundation**

* ในการทำต้นแบบระบบสุขาปลอดเชื้อที่สามารถนำกากของเสียกลับมาใช้ประโยชน์ในลักษณะสารปรับปรุงดินได้

1. **ร่วมกับ IKEA**

* ในการทำศูนย์รีไซเคิลเพื่อสร้างแรงจูงใจในการรีไซเคิล โดยเอสซีจีช่วยออกแบบวัสดุที่เป็นมิตรต่อสิ่งแวดล้อมเพื่อประกอบการใช้งานในศูนย์

1. **ร่วมกับ Starboard**

* ในการพัฒนาวัสดุที่เป็นมิตรต่อสิ่งแวดล้อมเพื่อใช้ในผลิตภัณฑ์ของ Starboard

1. **ร่วมกับกลุ่มบริษัท ดาว ประเทศไทย** ดำเนินโครงการ “Recycle Plastic Road”

* พัฒนาเทคโนโลยีการนำพลาสติกมาใช้เป็นส่วนผสมทดแทนยางมะตอยเพื่อใช้ในการสร้างถนน โดยพัฒนาต้นแบบถนนเส้นแรกที่นิคมอุตสาหกรรมอาร์ไอแอล จ.ระยอง และขยายความร่วมมือสู่**บริษัท อมตะ คอร์ปอเรชั่น จำกัด (มหาชน)** สร้างถนนจากพลาสติกรีไซเคิล ภายในนิคมอุตสาหกรรมอมตะซิตี้ชลบุรี **บริษัท เอสซี แอสเสท จำกัด (มหาชน)** สร้างถนนจากพลาสติกรีไซเคิลภายในหมู่บ้านจัดสรรโครงการแกรนด์ บางกอก บูเลอวาร์ด เสรีไทย และ**บริษัท ซีพี ออลล์ จำกัด (มหาชน)** ดำเนิน “โครงการ Recycle Plastic Road : 7 Go Green” โดยสร้างถนนจากพลาสติกรีไซเคิลบริเวณร้านสะดวกซื้อ 7-11 โดยเริ่มนำร่องที่สาขาสายไหม ซ.3 และ สาขาราษฎร์พัฒนา ซ.24

1. **ร่วมกับบริษัท บางจาก คอร์ปอเรชั่น จำกัด (มหาชน)** พัฒนานวัตกรรม “Greenovative Lube Packaging”

* พัฒนาโมเดลการจัดการแกลลอนน้ำมันหล่อลื่นใช้แล้วอย่างครบวงจร โดยนำแกลลอนที่ใช้แล้วกลับเข้าสู่กระบวนการผลิตใหม่เป็นเม็ดพลาสติกรีไซเคิล โดยเอสซีจีได้พัฒนาสูตรการทำเม็ดพลาสติกชนิดพิเศษที่มีคุณภาพเทียบเท่าเม็ดพลาสติกใหม่ ช่วยลดการใช้ทรัพยากรในการผลิตใหม่และช่วยลดปริมาณขยะพลาสติก

**2.) ความร่วมมือเพื่อแก้ปัญหาขยะในทะเล**

* **ความร่วมมือระดับโลก**

1. **ร่วมกับกลุ่ม Alliance to End Plastic Waste**

* เอสซีจี ร่วมเป็นสมาชิกผู้ร่วมก่อตั้งหนึ่งใน 30 บริษัทชั้นนำระดับโลก ที่นำความรู้ ความเชี่ยวชาญ ประสบการณ์ รวมถึงทรัพยากรของบริษัทในเครือข่ายมาพัฒนาและสนับสนุนโครงการต่าง ๆ เพื่อช่วยลดและจัดการปัญหาขยะพลาสติก โดยเฉพาะขยะพลาสติกในทะเล
* **ความร่วมมือระดับประเทศ**

1. **โครงการความร่วมมือภาครัฐ ภาคธุรกิจ ภาคประชาสังคม เพื่อจัดการพลาสติกและขยะอย่างยั่งยืน (Thailand PPP Plastic)** ภายใต้สภาอุตสาหกรรมแห่งประเทศไทย กลุ่มพลาสติก

* เอสซีจี ร่วมก่อตั้งภาคีเครือข่ายองค์กรภาครัฐ ภาคธุรกิจ ภาคประชาสังคม โดยนำแนวคิดเศรษฐกิจหมุนเวียนมาประยุกต์ใช้เพื่อจัดการขยะพลาสติกในประเทศไทยอย่างมีประสิทธิภาพและยั่งยืน โดยมีเป้าหมายในการนำขยะพลาสติกเป้าหมายกลับมาใช้ประโยชน์ร้อยละ 100 ภายในปี 2570 และลดปริมาณขยะพลาสติกในทะเลไทยลงไม่ต่ำกว่าร้อยละ 50 ภายในปี 2570
* **ความร่วมมือกับภาครัฐ**

1. **ร่วมกับกรมทรัพยากรทางทะเลและชายฝั่ง** พัฒนา “ต้นแบบทุ่นกักขยะลอยน้ำป้องกันขยะไหลลงสู่ทะเล”

* โดยในระยะทดสอบได้ติดตั้ง 5 แห่ง บริเวณปากแม่น้ำระยอง และลำคลองบางสายใน จ.สมุทรสาคร และจะขยายผลอีก 20 แห่งภายในเดือน ก.ค. 62 โดยตั้งเป้ากักขยะ 30 ตัน ระหว่างเดือน ก.ค.-ธ.ค. 62 นอกจากนี้ ยังเตรียมต่อยอดพัฒนานวัตกรรมทุ่นกักขยะ 4.0 โดยใช้ระบบอัตโนมัติและพลังงานแสงอาทิตย์ เพื่อเพิ่มประสิทธิภาพการทำงานให้ดียิ่งขึ้น และศึกษาการจัดเก็บขยะเพื่อนำไปสร้างมูลค่าเพิ่ม

**3.) ความร่วมมือเพื่อสร้างคุณภาพชีวิตของคนในชุมชนให้ดีขึ้น**

* **ความร่วมมือกับภาครัฐ**

1. **ร่วมกับกับกรมทรัพยากรทางทะเลและชายฝั่ง และกลุ่มประมงพื้นบ้าน** ดำเนิน “โครงการบ้านปลา เปลี่ยนท่อ PE100 ที่เหลือจากกระบวนการทดสอบขึ้นรูป และขยะพลาสติกให้เป็นบ้านปลา”

* โดยคิดค้นและออกแบบการนำท่อ PE100 ที่เหลือจากกระบวนการผลิตมาใช้สร้าง “ต้นแบบบ้านปลา” นอกจากนี้ยังต่อยอดด้วยการรวบรวมพลาสติกเหลือใช้ที่พบบริเวณชายหาดและแหล่งชุมชน เช่น ฝาขวดน้ำ ถุงพลาสติกหูหิ้ว มาเป็นส่วนหนึ่งในส่วนประกอบสำหรับผลิตโครงสร้างเพื่อประกอบเป็น “บ้านปลา” นอกจากจะช่วยแก้ปัญหาขยะพลาสติกแล้ว ยังช่วยเพิ่มปริมาณและความหลากหลายของสัตว์น้ำในทะเลชายฝั่ง ช่วยสร้างรายได้ที่ยั่งยืนให้กับกลุ่มประมงพื้นบ้าน
* **ความร่วมมือกับชุมชน**

1. **ร่วมกับชุมชนบ้านรางพลับ และ อ. บ้านโป่ง จ.ราชบุรี**

* ร่วมส่งเสริมชุมชนรางพลับซึ่งอยู่ใกล้กับโรงงานของเอสซีจี ดูแลรักษาสิ่งแวดล้อมและพัฒนาชุมชนให้สะอาดน่าอยู่ โดยการให้ความรู้เรื่องแนวคิดเศรษฐกิจหมุนเวียนเพื่อสร้างแรงบันดาลใจให้เกิดการเปลี่ยนพฤติกรรม การส่งเสริมโครงการจัดการขยะชุมชน มีการแยกขยะทุกครัวเรือน การจัดการการใช้ทรัพยากรและของเหลือใช้ตามหลักการ 3R การพัฒนาอาชีพ เพิ่มรายได้ และสร้างความสุขที่ยั่งยืนตามหลักปรัชญาเศรษฐกิจพอเพียง และเป็นชุมชนต้นแบบปลอดขยะและยังเป็นแหล่งเรียนรู้ด้านการจัดการขยะครบวงจรที่มีประสิทธิภาพ และการสร้างฐานการเรียนรู้ ขยายองค์ความรู้สู่ชุมชนอื่น จนหมู่บ้านรางพลับได้รับรางวัลรองชนะเลิศอันดับ 2 จากการเข้าประกวดโครงการชุมชนปลอดขยะ (Zero Waste) ของกรมส่งเสริมคุณภาพสิ่งแวดล้อม ในระดับประเทศ
* ร่วมสนับสนุน “โครงการขับเคลื่อนชุมชนต้นแบบการจัดการขยะมูลฝอย” ที่ อ.บ้านโป่ง โดยส่งเสริมให้ประชาชนตระหนักถึงการหมุนเวียนทรัพยากรกลับมาใช้ใหม่ ผ่านการอบรมให้ความรู้ ร่วมกับภาคีเครือข่ายต่าง ๆ ในการพัฒนาระบบจัดการเก็บขยะและการจัดการขยะปลายทางอย่างมีประสิทธิภาพ และร่วมสร้างชุมชนต้นแบบองค์กรปกครองส่วนท้องถิ่นแห่งละ 1 ชุมชน รวม 17 ชุมชนต้นแบบ โดยศึกษาตัวอย่างจากชุมชนต้นแบบบ้านรางพลับ

1. **ร่วมกับชุมชน ต.บ้านสา** **และ ต.เมืองมาย อ.แจ้ห่ม จ.ลำปาง**

* ดำเนิน “โครงการชุมชนต้นแบบการจัดการขยะ” ที่ ต.บ้านสา โดยให้ความรู้และปลูกฝังจิตสำนึกด้านการคัดแยกขยะในชุมชน เพื่อให้ชาวบ้านแยกขยะอย่างถูกวิธี สร้างสภาพแวดล้อมที่ดีของชุมชน และก่อให้เกิดรายได้จากการแยกขยะ ก่อนขยายผลต่อไปยัง ต.เมืองมาย ซึ่งเป็นพื้นที่ภัยแล้ง โดยได้รับความร่วมมือจาก**สำนักงานนโยบายและแผนทรัพยากรธรรมชาติและสิ่งแวดล้อม** และมุ่งสู่การเป็น Circular Community ของ อ.แจ้ห่ม จ.ลำปาง
* ดำเนิน “โครงการอีโค่ซิตี้ เมืองนิเวศน์ เมืองมาย” ที่ ต.เมืองมาย โดยร่วมกับ**สำนักงานนโยบายและแผนทรัพยากรธรรมชาติและสิ่งแวดล้อม** พัฒนาเมืองและชุมชนเชิงนิเวศสู่การจัดการสิ่งแวดล้อมที่ยั่งยืน และเน้นการสร้างความร่วมมือกับชุมชน จัดทำแผนการจัดการสิ่งแวดล้อมที่สอดคล้องกับระบบนิเวศ เพื่อช่วยรักษาสมดุลทางทรัพยากรธรรมชาติและสิ่งแวดล้อมของพื้นที่ไว้ไม่ให้ส่งผลเสียแก่ส่วนรวมในอนาคต และนำไปสู่การบริหารจัดการทรัพยากรธรรมชาติและสิ่งแวดล้อมอย่างยั่งยืนต่อไป

1. **ร่วมกับชุมชนรอบโรงงานของธุรกิจเคมิคอลส์ใน จ.ระยอง (ชุมชนโขดหิน 2 วัดโขดหิน โรงเรียนวัดโขดหินมิตรภาพที่ 42 และธนาคารขยะชุมชนเขาไผ่)**

* สร้างชุมชน LIKE (ไร้) ขยะ โดยสร้างชุมชนคนหัวใจอนุรักษ์ รู้ค่าทรัพยากร ผ่านการร่วมมือกันของคนในชุมชนบ้าน-วัด-โรงเรียน-ธนาคารขยะ พร้อมคิดค้นการนำวัสดุกลับมาสร้างคุณค่าใหม่อีกครั้ง เพื่อการจัดการขยะในชุมชนอย่างยั่งยืน โดยบ้านจะนำเอาวัสดุเหลือใช้มาทำเป็น “ที่พักขยะรีไซเคิล” เพื่อคัดแยกขยะชุมชนตั้งแต่ต้นทาง วัดจะจัดกิจกรรมให้ความรู้ประเภทถุงพลาสติก รณรงค์การคัดแยกถุงพลาสติก พร้อมเปิดรับเพื่อรวบรวมขายนำเงินบริจาคให้กับวัด โรงเรียนจะจัดสถานีเรียนรู้เศรษฐกิจหมุนเวียน เพื่อสร้างจิตสำนึกอนุรักษ์ตั้งแต่วัยเยาว์ และธนาคารขยะจะเป็นแอปพลิเคชันเพื่อช่วยการจัดการขยะในชุมชน โดยนำเอาแอปพลิเคชัน “Ready Plastic” ที่พัฒนาโดย ธุรกิจเคมิคอลส์ เอสซีจี มาช่วยให้การขายขยะในชุมชนสะดวกสบายและมีมาตรฐาน
* แผนในอนาคต คือ การพัฒนาชุมชนโขดหิน 2 ให้เป็นต้นแบบการจัดการขยะที่สร้างการมีส่วนร่วมของคนในชุมชนอย่างแท้จริง พร้อมสานต่อแนวคิดนี้ไปสู่ชุมชนอื่นๆ ใน จ.ระยอง ภายในปี 2024

1. **ร่วมกับโรงเรียนและชุมชนมดตะนอย ต.เกาะลิบง อ.กันตัง จ.ตรัง**

* ร่วมกับชุมชน รพ.สต.บ้านมดตะนอย อบต.เกาะลิบง โรงเรียนบ้านมดตะนอย มูลนิธิอันดามัน มหาวิทยาลัยราชมงคลศรีวิชัย ตรัง และกลุ่ม Trash Hero Thailand โดยปี 2557 ริเริ่มโครงการจัดการขยะในครัวเรือน และพื้นที่สาธารณะ โดยนำความรู้มาทดลองคัดแยกขยะในชุมชน พบว่าขยะในชุมชนส่วนหนึ่งเป็นขยะที่มีราคา ต่อมาปี 2559 ได้มีการสร้างจิตสำนึกให้แก่ชุมชนในการทำความสะอาดบริเวณบ้านตนเองทุกวันศุกร์ ทำความสะอาดในที่สาธารณะเดือนละครั้ง ทบทวนการดำเนินงานการจัดการขยะของชุมชนเพื่อเลิกใช้โฟมบรรจุอาหาร ขยายการมีส่วนร่วมไปยังประชาชนในชุมชนเพื่อให้เข้ามาร่วมแสดงความคิดเห็นผ่านเวทีประชาคม ทำให้เกิดเป็นข้อตกลงของชุมชนด้านการจัดการขยะ การบริหารจัดการขยะตามแนวทาง 3R และการจัดค่ายเยาวชนเสริมสร้างพลังเด็กสู่การจัดการขยะแบบบูรณาการเพื่อความยั่งยืน
* ผลสำเร็จ คือ ชุมชนมดตะนอย เป็นชุมชนต้นแบบการเรียนรู้ โดยได้รับรางวัลจากสถาบันต่างๆ ทั้งชุมชนปลอดโฟม ปี 2560 จากกรมอนามัย และผ่านเข้ารอบที่ 1 โครงการชุมชนปลอดขยะ ปี 2562จากกรมส่งเสริมคุณภาพสิ่งแวดล้อม กระทรวงทรัพยากรธรรมชาติและสิ่งแวดล้อม
* แผนในอนาคต คือ สนับสนุนและเผยแพร่องค์ความรู้เรื่องการจัดการขยะชุมชนและวิธีฏิบัติอย่างต่อเนื่อง และยกระดับการจัดการขยะ ผ่านการศึกษาดูงาน และนำมาประยุกต์ใช้ให้เหมาะสม

1. **ร่วมกับโรงเรียนและชุมชนรอบบางซื่อ กรุงเทพมหานคร (โรงเรียนราชนันทาจารย์ สามเสนวิทยาลัย 2 และโรงเรียนผะดุงศิษย์พิทยา)**

* ดำเนินการปลูกฝังจิตสำนึกแนวคิดเศรษฐกิจหมุนเวียนโรงเรียนปลอดขยะ ตามหลัก 3Rs เพื่อสร้างแรงบันดาลใจให้เกิดการเปลี่ยนพฤติกรรม คือ การให้ความรู้และดำเนินการจัดการขยะภายในโรงเรียน การสร้างต้นแบบ Waste management ที่โรงเรียนสู่ความยั่งยืน และการขยายผลจากโรงเรียนสู่โรงเรียน และครอบครัวของนักเรียน
* ผลสำเร็จ คือ โรงเรียนมีการจัดตั้งถังคัดแยกขยะภายในโรงเรียน นักเรียนและครูมีความตระหนักรู้มากขึ้น โดยมีการคัดแยกขยะถูกต้องร้อยละ 70 คุณครูมีการใช้กระบอกน้ำส่วนตัวเพื่อลดการใช้พลาสติกครั้งเดียวแล้วทิ้งร้อยละ 100 และโรงเรียนมีการนำขยะมาทำให้เกิดคุณค่า ได้แก่ การนำเศษอาหารมาหมักปุ๋ยและทำแปลงปลูกผัก จำนวน 4 แปลง และการทำกระถางปลูกต้นไม้จากเศษผ้า จำนวน 50 อัน
* แผนในอนาคต คือ โรงเรียนราชนันทาจารย์ สามเสนวิทยาลัย 2 ส่งเสริมการสร้างศูนย์เรียนรู้การจัดการครบวงจร และสร้าง CE Ambassador หรือ Train the trainer ส่วนโรงเรียนผะดุงศิษย์พิทยาจะส่งเสริมองค์ความรู้แนวคิดเศรษฐกิจหมุนเวียน และดำเนินการจัดการขยะภายในโรงเรียน

**4.) ความร่วมมือเพื่อบริหารจัดการกากอุตสาหกรรม**

* **ความร่วมมือกับภาครัฐ**

1. **ร่วมกับการนิคมอุตสาหกรรมแห่งประเทศไทย (กนอ.)** ดำเนิน “โครงการ Eco World Class with Circular Economy Concept”

* โดยการกำจัดมลพิษจากวัสดุเหลือใช้จากอุตสาหกรรม ที่มาบตาพุด จ.ระยอง ด้วยเทคโนโลยีแก๊สซิฟิเคชั่น และแอช เมลติ้ง (Gasification with Ash Melting) จากญี่ปุ่น เป็นแห่งแรกในอาเซียน โดยสามารถรองรับได้ทั้งชนิดที่เป็นอันตรายและไม่เป็นอันตราย มีการดำเนินงานเป็นแบบระบบปิดและควบคุมทุกขั้นตอนตามกฎหมายกำหนด ตั้งเป้าเป็นอีกหนึ่งทางเลือกในการกำจัด Industrial Waste ที่ถูกต้อง ปลอดภัย เป็นมิตรต่อสิ่งแวดล้อม และชุมชน ซึ่งพร้อมใช้ภายในสิ้นปี 2562

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*